মার্কিনিয়োস

মার্কোস আওয়াস কোরেয়া (; জন্ম: ১৪ মে ১৯৯৪; মার্কিনিয়োস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ফরাসি ক্লাব পারি সাঁ-জেরমাঁ এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০০২–০৩ মৌসুমে, মাত্র ৮ বছর বয়সে, ব্রাজিলীয় ফুটবল ক্লাব করিন্থিয়ান্সের যুব পর্যায়ের হয়ে খেলার মাধ্যমে মার্কিনিয়োস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২ সালে, ব্রাজিলীয় ক্লাব করিন্থিয়ান্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; করিন্থিয়ান্সের হয়ে এক মৌসুমে ৬ ম্যাচে অংশগ্রহণ করার পর ২০১২–১৩ মৌসুমে তিনি ইতালীয় ক্লাব রোমায় যোগদান করেছেন। ২০১৩–১৪ মৌসুমে, তিনি প্রায় ৩১ মিলিয়ন ইউরোর বিনিময়ে রোমা হতে ফরাসি ক্লাব পারি সাঁ-জেরমাঁয় যোগদান করেছেন।

২০১১ সালে, মার্কিনিয়োস ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৩ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৬৯ ম্যাচে ৪টি গোল করেছেন। তিনি ব্রাজিলের হয়ে এপর্যন্ত ১টি ফিফা বিশ্বকাপ (২০১৮) এবং ৪টি কোপা আমেরিকায় (২০১৫, ২০১৬, ২০১৯ এবং ২০২১) অংশগ্রহণ করেছেন, যার মধ্যে ২০১৯ সালে তিতের অধীনে কোপা আমেরিকার শিরোপা জয়লাভ করেছেন।

প্রারম্ভিক জীবন
মার্কোস আওয়াস কোরেয়া ১৯৯৪ সালের ১৪ই মে তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মার্কিনিয়োস ব্রাজিল অনূর্ধ্ব-১৭, ব্রাজিল অনূর্ধ্ব-২১ এবং ব্রাজিল অলিম্পিক দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১১ সালের ১৩ই মার্চ তারিখে তিনি ২০১১ দক্ষিণ আমেরিকান অনূর্ধ্ব-১৭ চ্যাম্পিয়নশিপে ভেনেজুয়েলা অনূর্ধ্ব-১৭ দলের বিরুদ্ধে ম্যাচে ব্রাজিল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ২৬ ম্যাচে অংশগ্রহণ করে ১টি গোল এবং ৩টি শিরোপা জয়লাভ করেছেন। তিনি ২০১৬ সালের ১৭ই আগস্ট তারিখে অনুষ্ঠিত ২০১৬ গ্রীষ্মকালীন অলিম্পিকে হন্ডুরাস অলিম্পিক দলের বিরুদ্ধে ব্রাজিলের বয়সভিত্তিক দলের হয়ে প্রথমবারের মতো গোল করেছেন।

২০১৩ সালের ১৬ই নভেম্বর তারিখে, ১৯ বছর, ৬ মাস ও ২ দিন বয়সে, ডান পায়ে ফুটবল খেলায় পারদর্শী মার্কিনিয়োস হন্ডুরাসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭২তম মিনিটে রক্ষণভাগের খেলোয়াড় দাভিদ লুইজের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ব্রাজিল ৫–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে মার্কিনিয়োস সর্বমোট ১ ম্যাচে অংশগ্রহণ করেছেন। ২০১৭ সালের ১১ই অক্টোবর তারিখে, প্রীতি ম্যাচে চিলির বিরুদ্ধে অনুষ্ঠিত ম্যাচে তিনি ব্রাজিলের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি ব্রাজিল ৩–০ গোলের ব্যবধানে জয়লাভ করেছিল, যেখানে তিনি ৯০ মিনিট খেলেছেন। জাতীয় দলের হয়ে অভিষেকের ৪ বছর, ৯ মাস ও ২৬ দিন পর, ব্রাজিলের জার্সি গায়ে প্রথম গোলটি করেছেন; ২০১৮ সালের ১১ই সেপ্টেম্বর তারিখে, এল সালভাদোরের বিরুদ্ধে ম্যাচের ৯০তম মিনিটে নেইমারের কর্নার কিক হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ

 
 
 
 
 
 
 
 
 

১৯৯৪-এ জন্ম
জীবিত ব্যক্তি
সাও পাওলোর ক্রীড়াব্যক্তি
ব্রাজিলীয় ফুটবলার
ব্রাজিলের আন্তর্জাতিক যুব ফুটবলার
ব্রাজিলের আন্তর্জাতিক ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
ব্রাজিলের অলিম্পিক ফুটবলার
২০১৬ গ্রীষ্মকালীন অলিম্পিকের ফুটবলার
ব্রাজিলীয় প্রবাসী ফুটবলার
করিন্থিয়ান্স পাউলিস্তা স্পোর্ট ক্লাবের খেলোয়াড়
আসোচাৎসিওনে স্পোর্তিভা রোমার খেলোয়াড়
পারি সাঁ-জেরমাঁর ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
সেরিয়ে আ-এর খেলোয়াড়
লিগ ১-এর খেলোয়াড়
ইতালিতে প্রবাসী ফুটবলার
ফ্রান্সে প্রবাসী ফুটবলার
পর্তুগিজ বংশোদ্ভূত ব্রাজিলীয় ব্যক্তি
ফ্রান্সে ব্রাজিলীয় প্রবাসী
ফুটবল সেন্ট্রাল ডিফেন্ডার
ব্রাজিলের হয়ে অলিম্পিক স্বর্ণ পদক বিজয়ী
ফুটবলে অলিম্পিক পদক বিজয়ী
২০১৫ কোপা আমেরিকার খেলোয়াড়
২০১৬ কোপা আমেরিকার খেলোয়াড়
২০১৬ গ্রীষ্মকালীন অলিম্পিকের পদক বিজয়ী
২০১৮ ফিফা বিশ্বকাপের খেলোয়াড়
২০১৯ কোপা আমেরিকার খেলোয়াড়
২০২১ কোপা আমেরিকার খেলোয়াড়
কোপা আমেরিকা বিজয়ী খেলোয়াড়
ফুটবল রক্ষণভাগের খেলোয়াড়
ইতালিতে ব্রাজিলীয় প্রবাসী ক্রীড়াবিদ
সাও পাওলোর ফুটবলার
ফ্রান্সে ব্রাজিলীয় প্রবাসী ক্রীড়াবিদ
২০২২ ফিফা বিশ্বকাপের খেলোয়াড়
২০২৪ কোপা আমেরিকার খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ব্রাজিলীয় পুরুষ ফুটবলার